Puolan maantiede

Puolan maantiede kattaa itäisen Keski-Euroopan suurimman valtion, vaikkakin Puola on selvästi pienempi kuin itänaapurinsa Ukraina ja Venäjä. Puolan väkiluku on 38,1 miljoonaa ja pinta-ala 312 685 neliökilometriä. Pääkaupunki on Varsova, ja muita suuria kaupunkeja ovat Krakova, Łódź, Wrocław, Poznań, Gdańsk, Szczecin, Bydgoszcz, Lublin, Katowice ja Białystok. == Topografia ja vesistöt == thumb|Euroopan suurten jokien valuma-alueet. Puolan alueen vedet laskevat valtaosin Itämereen. Puola sijaitsee lähes kokonaisuudessaan pohjoisen Euroopan tasangolla, jonka muodot ovat jääkausien jäätiköiden muovaamia. Maan keskimääräinen korkeus merenpinnasta on vain 173 metriä, mutta maan etelärajalla kohoavat Sudeettien ja Karpaattien vuoret. Karpaattien Tatravuoristossa on Puolan korkein huippu, 2 499 metriä korkea Rysy.Lonely Planet s.68-69. Tasankoa halkovat monet suuret joet, kuten Veiksel (puolaksi Wisła), Oder (puolaksi Odra), sen sivujoki Warta ja Veikselin sivujoki Bug.Drainage A Country Study. Library of Congress Tasaisessa maassa on myös yli 9 300 järveä, etupäässä maan pohjoisosissa. Masuria on suurin järvialue ja suosittu matkailukohde. Błędówin aavikko Sleesian ylängöllä on Euroopan suurin sisämaan hiekka-alue, 33 neliökilometriä. Hiekka kertyi sinne jääkauden jälkeen jäätikön sulaessa. Se oli metsän peitossa, kunnes 1100-luvulla alue raivattiin kaivosteollisuuden tarpeiden vuoksi. Sitä on käytetty armeijan harjoitusalueena, hiekan ottoon ja autokilpailuihin. Słowińskin kansallispuiston hiekkadyynit taas syntyivät meren rannalla. Korkein dyyni kohoaa 42 metriä merenpinnan tasosta. ===Ilmasto=== Puolan ilmasto on väli- ilmasto leudomman Länsi-Euroopan meri-ilmaston ja ankaramman Itä-Euroopan mannerilmaston välillä. Lunta on koko maassa, pohjoisessa noin 40 päivän ajan, idässä ja etelässä 60 päivän ajan ja Karpaateilla sadan päivän ajan. Sadetta saadaan ympäri vuoden, eniten kesällä. Vuoden sademäärä on 500-625 mm.Country Guide Poland BBc Weather === Kasvillisuus ja eläimistö === Puolassa oli ennen paljon tiheää metsikköä, mutta nykyään suurin osa maasta on viljeltyä. Puola kuuluu lauhkeaan lehtimetsävyöhykkeeseen. Tyypillisiä puulajeja alavilla seudulla ovat koivut, lepät, tammi, vaahtera, tuomi, pähkinäpensas, jalavat, lehmukset, pyökki ja haapa. Tatravuoristossa on havumetsiä, joissa kasvaa kuusen ja männyn lisäksi myös lehtikuusta. Tunnetuin aarniometsä on Białowieza, jossa elää luonnonvaraisia visenttejä ja puolalaisia villihevosia.Lonely Planet s.70-71. === Luonnonsuojelu === Puolassa on kaikkiaan 23 kansallispuistoa, joista yhdeksän keskittyy vuoristoluonnon, kaksi muiden ylänköalueiden, kymmenen sisävesien ja kosteikkojen ja kaksi Itämeren rannikon suojeluun. Vuoristossa ovat * Babia Góran kansallispuisto * Bieszczadyn kansallispuisto * Gorcen kansallispuisto * Góry Stołowen kansallispuisto * Karkonoszen kansallispuisto * Maguran kansallispuisto * Pieninyn kansallispuisto * Świętokrzyskin kansallispuisto * Tatran kansallispuisto Ylänköalueilla * Ojcówin kansallispuisto * Roztoczen kansallispuisto Alankoalueet, metsät, sisävedet ja kosteikot * Białowiezan kansallispuisto * Biebrzan kansallispuisto * Bory Tucholskien kansallispuisto * Drawan kansallispuisto * Kampinosin kansallispuisto * Narewin kansallispuisto * Polesien kansallispuisto * Ujście Wartyn kansallispuisto * Wielkopolskan kansallispuisto * Wigryn kansallispuisto Itämeren rannikko * Słowińskin kansallispuisto * Wolinin kansallispuisto == Merkittävimmät nähtävyydet == Tiedosto:Arbeit macht frei.jpg|Auschwitzin keskitysleiri Etelä-Puolassa Krakovan liepeillä Tiedosto:Castillo de Malbork, Polonia, 2013-05-19, DD 04.jpg|Malborkin linna Pohjois-Puolassa Tiedosto:Krakow Wawel 20070804 0930.jpg|Wawelin linna Krakovassa Tiedosto:Toruń - Old Town by night 01.jpg|Toruńin vanhakaupunki Tiedosto:Krakow rynek 02.jpg|Sukiennice eli vanha verkahalli Krakovan pääaukiolla (Rynek Główny) Tiedosto:Bazylika mariacka gdansk ubt.jpeg|Mariankirkko Gdańskissa Tiedosto:Ariel restaurant.JPG|Kazimierz, Krakovan juutalaiskaupunginosa Tiedosto:Rynek Przemyśl.jpg|Przemyśl vanhakaupunki == Lähteet == * === Viitteet === == Aiheesta muualla == *